**Prinsessa Madeleine** (koko nimeltään **Madeleine Thérèse Amelie Josephine**, s. 10. kesäkuuta 1982) on Ruotsin prinsessa sekä Hälsinglandin ja Gästriklandin herttuatar. Hän on Ruotsin kuningas Kaarle XVI Kustaan ja kuningatar Silvian nuorin lapsi ja toinen tytär. Kruununperimysjärjestyksessä Madeleine on kahdeksas.

Elämä
-----

### Nuoruus

Madeleinen neljäs etunimi Josephine on annettu Napoleonin puolison Joséphine de Beauharnaisin mukaan, joka oli hänen isoisoisänsä isoisoisän, Oskar I:n puolison, kuningatar Josefinan, isoäiti.

Madeleine kävi 1985–1989 Västerledin seurakunnan esikoulua, josta hän siirtyi syksyllä Bromman Smedslättsskolaniin. Yläasteen hän kävi Carlssonin koulussa Tukholmassa, josta siirtyi Enskilda Gymnasietiin, josta hän valmistui vuonna 2001.

### Aikuisikä

Madeleine muutti keväällä 2006 New Yorkiin, jossa hän työskenteli neljä kuukautta harjoittelijana Yhdistyneiden kansakuntien lastenapujärjestö Unicefin päämajassa.

Madeleine tapasi juristi Jonas Bergströmin vuonna 2002 ja he kihlautuivat kesäkuussa 2009. He purkivat kihlauksensa huhtikuussa 2010. Eron jälkeen Madeleine muutti New Yorkiin, missä hän työskenteli kuningatar Silvian perustamassa hyväntekeväisyysjärjestössä, World Childhood Foundationissa.

### Avioliitto ja lapset

| Ruotsin kuninkaallinen perhe |
| --- |
| Ruotsin vaakuna |
| * Kuningas Kaarle XVI KustaaKuningatar Silvia
	+ Kruununprinsessa VictoriaPrinssi Daniel
		- Prinsessa Estelle
		- Prinssi Oscar
	+ Prinssi Carl PhilipPrinsessa Sofia
		- Prinssi Alexander
		- Prinssi Gabriel
	+ Prinsessa Madeleine, naimisissa Christopher O’Neillin kanssa
		- Prinsessa Leonore
		- Prinssi Nicolas
		- Prinsessa Adrienne

---

* Prinsessa Margaretha
* Prinsessa Birgitta
* Prinsessa Désirée
* Prinsessa Christina
 |
| * n
* k
* m
 |

Ruotsin prinsessa Madeleine ja herra Christopher O’Neill hääpäivänään.
Ruotsin hovi vahvisti 25. lokakuuta 2012 Madeleinen kihlautuneen brittiläis-yhdysvaltalaisen Christopher O’Neillin kanssa edellisenä päivänä. Madeleine ja Chris O’Neill vihittiin 8. kesäkuuta 2013. Häät pidettiin Tukholman kuninkaanlinnan kirkossa. Prinsessan lyhythihaisen hääpuvun laahuksineen ja huntuineen oli suunnitellut italialainen muotisuunnittelija Valentino. Puku oli valkoista silkkiorganzaa ja siinä oli norsunluunvärisestä chantilly-pitsistä tehtyjä applikaatioita. Runsaasti poimutettu helma päättyi nelimetriseen laahukseen. Puvun tyköistuva yläosa oli kokonaan pitsiä, selkäosa oli avonainen. Silkkiorganzahuntu oli reunustettu tyllillä, jossa oli point d'esprit -tyylisiä pilkkukoristeita ja chantilly-pitsisiä appelsiinipuun kukkia. Prinsessan käyttämä tiara oli kuningasperheen yksityisomaisuutta.

Madeleinella ja Christopher O'Neilillä on kolme lasta. Pariskunnan ensimmäinen lapsi syntyi New Yorkissa 20. helmikuuta 2014 kello 22.41. Esikoistytär Leonore Lilian Maria on Ruotsin prinsessa ja Gotlannin herttuatar.

Pariskunnalle syntyi toinen lapsi 15. kesäkuuta 2015. Pojan nimi on Nicolas Paul Gustaf, kutsumanimi Nicolas ja hän on Ruotsin prinssi ja Ångermanlandin herttua.

Kolmas lapsi, Adrienne Josephine Alice, eli prinsessa Adrienne, Blekingen herttuatar, syntyi 9. maaliskuuta 2018.

Kuningas Kaarle Kustaa päätti syksyllä 2019, että prinsessa Leonorella, prinssi Nicolaksella ja prinsessa Adriennella ei ole enää kuninkaalliseen perheeseen kuuluvia oikeuksia, eivätkä he tulevaisuudessa osallistu hovin edustustehtäviin. Heille jo aiemmin myönnetyt herttuattarien ja herttuan tittelit kuitenkin säilyvät.

Vuodesta 2015 lähtien Madeleine asui perheineen Lontoossa. Vuonna 2018 prinsessa perheineen muutti Floridaan. Elokuussa 2023 Madeleinen on perheineen tarkoitus muuttaa takaisin Tukholman Östermalmiin, kuninkaallisten hevostallien yhteydessä sijaitsevaan asuntoon, jossa Madeleine on asunut jo aiemminkin.

Harrastukset
------------

Madeleinen vaakuna.
Madeleine on innokas ratsastaja, ja hän omistaa useita hevosia. Hän on myös kilpaillut esteratsastuksessa. Muihin harrastuksiin kuuluvat hiihtäminen ja laskettelu. Hän on myös kiinnostunut kulttuurista, pääasiassa teatterista, tanssista ja kuvataiteista. Aiemmin innokkaasta juhlijasta Madeleinesta on käytetty nimitystä "bileprinsessa".

Prinsessa Madeleine on Min Stora Dag -järjestön suojelija.

Lähteet
-------

1. ↑  Kihlautunut Madeleine esitteli sormuksensa – katso kuvat ja video.  *Helsingin Sanomat*, 11.8.2009.  Sanoma News. Artikkelin verkkoversio. Viitattu 9.6.2013.
2. ↑  Nyt se on virallista: Madeleine eroaa Jonaksesta *Ilta-Sanomat*.  24.4.2010. Viitattu 15.11.2018.
3. ↑  Prinsessa Madeleine jätti sulhasensa *HS.fi*.  24.4.2010.  Arkistoitu 27.4.2010. Viitattu 24.4.2010.
4. ↑  Hovi vahvistaa: Madeleine on kihloissa!
5. ↑  Madeleine ja Chris palkitsivat kansan monella suukolla.  *Turun Sanomat*, 8.6.2013.  TS-Yhtymä. Artikkelin verkkoversio. Viitattu 9.6.2013.  (Arkistoitu – Internet Archive)
6. ↑  Jussi Salokorpi: Ruotsin prinsessa Madeleine naimisiin kesäkuussa  23.12.2012. Yle. Viitattu 23.12.2012.
7. ↑  Aila Seppälä: Madeleinen hääpuku oli pitsiunelma  8.6.2013. Alma Media. Viitattu 13.6.2015.
8. ↑  Bruden Ruotsin kuningashuone. Viitattu 13.6.2015. (ruotsiksi)[vanhentunut linkki]
9. ↑  Kommuniké från Riksmarskalken - Sveriges Kungahus *www.kungahuset.se*.  21.2.2014.  Arkistoitu 16.6.2020. Viitattu 16.6.2020. (ruotsiksi)
10. ↑  Wallius, Anniina: Ruotsin kuningashuoneen kuopus sai nimekseen Leonore Lilian Maria  26.2.2014. Ylen uutiset. Viitattu 26.2.2014.
11. ↑  Kuusisalo, Mikko: Ruotsin pikkuprinssistä Nicolas Paul Gustaf  17.6.2015. Yle. Viitattu 17.6.2015.
12. ↑  Madeleine synnytti pojan *Iltasanomat.fi*.  15.6.2015.  Arkistoitu 17.6.2015.
13. ↑  H.K.H. Prins Nicolas Paul Gustaf, hertig av Ångermanland Sveriges Kungahus.  Arkistoitu 19.6.2015. Viitattu 17.6.2015. (ruotsiksi)
14. ↑  Konselj onsdagen den 17 juni 2015 Sveriges Kungahus.  Arkistoitu 19.6.2015. Viitattu 17.6.2015. (ruotsiksi)
15. ↑  Töyrylä, Katriina: Ruotsin uusi prinsessa sai nimen – Adriennesta tuli Blekingen herttuatar *Yle*.  12.3.2018. Viitattu 12.3.2018.
16. ↑  Ruotsin hovi: Kuninkaalliset oikeudet otetaan pois Carl Philipin ja Madeleinen lapsilta *www.iltalehti.fi*. Viitattu 7.10.2019.
17. ↑  Madeleine och Chris flyttar från lyxlägenheten i London *Svensk Damtidning*.  25.5.2018. Viitattu 15.11.2018. (ruotsiksi)
18. ↑  Prinsessa Madeleinen ja Chrisin Floridan kodin sijainti yllättää - talo vartioidulla luksusalueella Miamissa *www.iltalehti.fi*. Viitattu 1.11.2021.
19. ↑  Tatu Partanen: Kuninkaan maksama miljoonalukaali ja lapset hienostokouluun? Tällainen on Madeleinen uusi elämä Ruotsissa *Ilta-Sanomat*.  8.3.2023. Viitattu 8.3.2023.

Kirjallisuutta
--------------

* Ala, Laura: *Prinsessa Madeleine*. Helsinki: Helsinki-kirjat, 2011. ISBN 978-952-5874-40-2.

Aiheesta muualla
----------------

* Kuvia tai muita tiedostoja aiheesta **Prinsessa Madeleine** Wikimedia Commonsissa

* Ruotsin hovin sivu: Prinsessa Madeleine (Arkistoitu – Internet Archive)

* Wikiuutisissa on aiheeseen liittyvä uutinen: ***Prinsessa Madeleine purki kihlauksensa‎***


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
	+ 2

 |
|  |
| Kansalliset | 
* Saksa
* Yhdysvallat
* Ruotsi

 |
|  |
| Taiteenala | 
* KulturNav

 |
|  |
| Muut | 
* IdRef

 |

 |